କୋରାପୁଟ, ଏପ୍ରିଲ ୯ (ଓଡିଶା ଡଟ କମ) କୋରାପୁଟ ଜିଲାରେ ଗୁରୁବାର ଗଞ୍ଜେଇ ଚୋରା ଚାଲାଣକାରୀଙ୍କ ଉପରେ ଆକ୍ରମଣ କରି ଚାରିଜଣଙ୍କୁ ଗ୍ରାମବାସୀ ହତ୍ୟା କରିଥିବା ଏବଂ ପରେ ସେମାନଙ୍କ ଗାଡିରେ ନିଆଁ ଲଗାଇ ଦେଇଥିବା ପୁଲିସ କହିଛି ।
ମଧ୍ୟରାତ୍ରି ପରେ ଜୟପୁର ସଦର ଥାନା ଅଞ୍ଚଳର ବାଲିଆ ଗ୍ରାମ ନିକଟରେ ହୋଇଥିବା ଏହି ନୃଶଂସ ମାମଲାରେ ପୋଲିସ ପ୍ରାୟ ୭୦ ଜଣଙ୍କୁ ଅଟକ ରଖି ପଚରା ଉଚରା ଜାରି ରଖିଥିବା ଆଇଜି ଯଶୱନ୍ତ ଜେଠ୍ୱା ଓଡିଶା ଡଟ କମକୁ କହିଛନ୍ତି ।
ତାଙ୍କ କହିବା ଅନୁସାରେ ଶତାଧିକ ଗ୍ରାମବାସୀ କେତେକ ଗାଡିରେ ଗଞ୍ଜେଇ ନେଇ ଯାଉଥିବା ଛତିଶଗଡର ଦଶଜଣ ଲୋକଙ୍କ ଉପରେ ଆକ୍ରମଣ କରିଥିଲେ । ସେମାନଙ୍କ ମଧ୍ୟରୁ ଚାରିଜଣଙ୍କୁ ସେମାନେ ପିଟି ପିଟି ହତ୍ୟା କରିଥିବା ବେଳେ ଅନ୍ୟମାନେ ସୌଭାଗ୍ୟକ୍ରମେ ବଞ୍ଚି ଯାଇଥିଲେ ।
ପୋଲିସ ବର୍ତି ଯାଇଥିବା ଚୋରାବେପାରୀଙ୍କୁ ଗିରଫ କରିଥିବା ବେଳେ ସେମାନଙ୍କ ଠାରୁ ପ୍ରାୟ ଏକ କୁଇଣ୍ଟାଲ ଗଞ୍ଜେଇ ଜବତ କରିଛି । ରାସ୍ତାରେ ପଡିଥିବା ଚାରି ଗଞ୍ଜେଇ ଚୋରା ଚାଲାଣ କାରୀଙ୍କ ମୃତଦେହକୁ ଉଦ୍ଧାର କରିବା ସହ ଏହି ମାମଲାରେ ପ୍ରାୟ ୭୦ ଜଣ ସ୍ଥାନୀୟ ଲୋକଙ୍କୁ ଅଟକ ରଖି ପୋଲିସ ପଚରାଉଚରା ଚଳାଇଥିବା ସେ କହିଛନ୍ତି ।
ଯୋଡା, ଜାନୁଆରୀ ୨୨(ଓଡିଶା ଡଟ୍ କମ୍)- ଠାକୁରାଣୀ ମଧ୍ୟସ୍ଥଳୀ ସେଡିଂ ବସ୍ତିସ୍ଥିତ ରାଜୀବ ବିହାର କଲୋନୀଠାରେ ସୁମ୍ରିତ୍ ମେଟାଲିକ୍ସ ସ୍ପଞ୍ଜ ଲୁହା କାରଖାନା ନିର୍ଦେଶକ ତଥା ମାଲିକଙ୍କ ବାଦ କୁଳଭୂଷଣ କୁମାର ଚୁଙ୍ଗ୍ ଙ୍କୁ ରାଜୀବ ବିହାର କଲୋନୀରୁ ବାହାରୁଥିବା ସମୟରେ ଗୁଳିକରି ହତ୍ୟା କରାଯାଇଛି ।
ଗୁରୁତର ଆହତ ବାଦ କୁଳଭୂଷଣଙ୍କୁ ତୁରନ୍ତ ଚିକିତ୍ସା ପାଇଁ ଯୋଡା ଟାଟା ଷ୍ଟିଲ ଚିକିତ୍ସାଳୟର ଆଇସିୟୁ ରେ ଭର୍ତି କରାଯାଇଥିଲା । ଗୁଳିଗୁଡ଼ିକୁ ଶରୀରରୁ ବାହାର କରାଯିବା ପୂର୍ବରୁ ସେଠାରେ ତାଙ୍କର ମୃତ୍ୟୁ ହୋଇଥିଲା । କୁଳଭୂଷଣଙ୍କ ଡାହାଣ ପଟ ଛାତିରେ ଗୋଟିଏ ଗୁଳି ଓ ତଳି ପେଟରେ ଦୁଇଟି ଗୁଳି ବିଦ୍ଧ ହୋଇଥିଲା ।
ଏକ କଳା ରଙ୍ଗର ମୋଟର ସାଇକେଲ ଯୋଗେ ଦୁଇ ଜଣ ଅଜଣା ଦୁର୍ବୃତ ସାଧା ପୋଷାକରେ ଆସି ତାଙ୍କ ସହ କଥାବାର୍ତା କରିଥିଲେ । ଦାଦା ଚାନ୍ଦା ବା କମିଶନିଂ ବାବଦକୁ ବକେୟା ଅର୍ଥକୁ କେନ୍ଦ୍ର କରି ଏହି ଅଜଣା ଦୁର୍ବୃତ ଦ୍ୱୟ କୁଳଭୂଷଣଙ୍କ ସାଙ୍ଗରେ ଯୁକ୍ତିତର୍କ କରିଥିଲେ ।
ଏମାନଙ୍କ ମଧ୍ୟରୁ ଜଣେ ପକେଟ୍ ରୁ ରିଭଲଭର କାଢି ହଠାତ୍ କୁଳଭୂଷଣଙ୍କ ଉପରକୁ ତିନି ରାଉଣ୍ଡ ଗୁଳି କରିଥିଲେ । ନିକଟରେ ପହରା ଦେଉଥିବା ସୁରକ୍ଷା କର୍ମୀ ଓ କଲୋନୀର ଅନ୍ୟ ବାସିନ୍ଦାମାନେ ଘଟଣା ସ୍ଥଳକୁ ଆସିବା ପୂର୍ବରୁ ଆତତାୟୀ ଦ୍ୱୟ ମୋଟର ସାଇକେଲରେ ଫେରାର ହୋଇଯାଇଥିଲେ ।
ଖବର ପାଇ ବଡବିଲ ପୁଲିସ ଘଟଣା ସ୍ଥଳରେ ପହଞ୍ଚି ଘଟଣାର ତଦନ୍ତ ନିମନ୍ତେ ପ୍ରତ୍ୟକ୍ଷଦର୍ଶୀ ସୁରକ୍ଷା କର୍ମଚାରୀଙ୍କୁ ଥାନାକୁ ନେଇ ପଚରାଉଚରା ଚଳାଇଛନ୍ତି । ଆତତାୟୀଦ୍ୱୟଙ୍କୁ ପୁନର୍ବାର ଦେଖିଲେ ସହଜରେ ଚିହ୍ନଟ କରି ପାରିବେ ବୋଲି ସୁରକ୍ଷା କର୍ମଚାରୀ ପୁଲିସ ନିକଟରେ ପ୍ରକାଶ କରିଛି ।
ରାଉରକେଲା, ଜୁଲାଇ ୮(ଓଡ଼ିଶା ଡ଼ଟ୍ କମ୍) ମାଓବାଦୀମନେ ରାଉରକେଲା ଅଞ୍ଚଳର ଜଣେ ଜଣାଶୁଣା ବିଜେଡ଼ି ନେତାଙ୍କୁ ଗୁଳି କରି ହତ୍ୟା କରିଥିବା ପୋଲିସ ରବିବାର କହିଛି ।
ବିଜେଡ଼ି ନେତା ତଥା ରାଜଗାଙ୍ଗପୁର ବ୍ଲକ ପୂର୍ବତନ ଉପାଧ୍ୟକ୍ଷ ହରୀପଦ ସିଂଙ୍କୁ ସେମାନେ ଗୁଳିକରି ହତ୍ୟା କରିଥିବା ବେଳେ ଏହି ଘଟଣା ଅଞ୍ଚଳରେ ଆଲୋଡ଼ନ ସୃଷ୍ଟି କରିଛି ।
ହରୀପଦ ନିଜ ବନ୍ଧୁଙ୍କ ସହିତ କଥା ହେଉଥିବା ବେଳେ ତାଙ୍କ ନିକଟକୁ ଏକ ଫୋନ୍ ଆସିଥିଲା । ଏହି ଫୋନ୍ ଆସିବା ପରେ ହରୀପଦ ମନ୍ଦିର ଡ୍ୟାମ ଆଡ଼କୁ ଯାଇଥିଲେ ।
ସେଠାରେ ପିଏଲ୍ଏଫଆଇର ୪ଜଣ ସଦସ୍ୟ ତାଙ୍କ ହାତକୁ ବାନ୍ଧି ତାଙ୍କ ଉପରକୁ ଗୁଳି ଚାଳନା କରିଥିଲେ । ଗୋଟିଏ ଗୁଳି ତାଙ୍କ ଛାତିରେ ଏବଂ ଅନ୍ୟଟି କାନ୍ଧରେ ବାଜିଛି । ଏଥିରେ ହରୀପଦଙ୍କ ଘଟଣାସ୍ଥଳରେ ମୃତ୍ୟୁ ହୋଇଥିଲା ।
ତାଙ୍କୁ ସେମାନେ ବିଲେଇଗଡ଼ ନିକଟ ଗୋଶାଳପଡ଼ା ରାସ୍ତାରେ ଫିଙ୍ଗିଦେଇ ଚାଲିଯାଇଥିଲେ । ରବିବାର ସକାଳେ ସ୍ଥାନୀୟ ଲୋକେ ହରୀପଦଙ୍କ ଶବ ଦେଖି ଏ ସଂପର୍କରେ ପୋଲିସକୁ ଖବର ଦେଇଥିଲେ ।
ହରୀପଦଙ୍କ ଶବ ଉପରେ ପଡ଼ିଥିବା ଏକ ପିଏଲ୍ଏଫଆଇ ପୋଷ୍ଟର ମଧ୍ୟ ଜବତ କରାଯାଇଛି । ଏହି ପୋଷ୍ଟରରେ'ସଂଗଠନ ବିରୋଧି କାମକଲେ ମୃତ୍ୟୁଦଣ୍ଡ, ମୁନାଫାଖୋର ଜମି ଲାଲ ହୁସିଆର'ଲେଖା ରହିଛି ।
ସୋରଡ଼ା,ଫେବୃୟାରୀ ୬(ଓଡ଼ିଶା ଡ଼ଟ୍ କମ୍) ଗଞ୍ଜାମ ଜିଲ୍ଲାରେ ପଂଚାୟତ ନିର୍ବାଚନ ପୂର୍ବରୁ ବଡ଼ଗଡ଼ ଥାନା ଅନ୍ତର୍ଗତ ହରିପୁର ଗ୍ରାମରେ ଆସିକା ସାଂସଦଙ୍କ ପ୍ରତିନିଧିଙ୍କୁ ହତ୍ୟା କରାଯାଇଥିବା ପୋଲିସ କହିଛି ।
ରବିବାର ଅପରାହ୍ନରେ ସାଂସଦ ନିତ୍ୟାନନ୍ଦ ପ୍ରଧାନଙ୍କ ପ୍ରତିନିଧି କଂଗ୍ରେସ ନାୟକ ଗ୍ରାମବେତୀ ମନ୍ଦିର ନିକଟରେ ଯାଉଥିବା ବେଳେ କେତେକ ଦୁର୍ବୃତ ମାରଣାସ୍ତ୍ର ଧରି ସଂଘବଦ୍ଧ ଭାବେ ତାଙ୍କୁ ଆକ୍ରମଣ କରିଥିଲେ । ଫଳରେ ଘଟଣାସ୍ଥଳରେ ତାଙ୍କର ମୃତ୍ୟୁ ହୋଇଥିଲା ।
ଏହି ଘଟଣା ପରେ ସଂପୃକ୍ତ ଅଂଚଳରେ ଉତ୍ତେଜନା ପ୍ରକାଶ ପାଇଥିବା ବେଳେ ଶତାଧିକ ଲୋକ ଶମଇଲି ଠାରେ ଟାୟାର ଜାଳି ରାସ୍ତା ଅବରୋଧ କରିଥିଲେ ।
ଘଟଣା ସଂପର୍କରେ ଖବର ପାଇ ସାଂସଦ ପ୍ରଧାନ, ଧରାକୋଟ ରାଜମାତା ନନ୍ଦିନୀ ଦେବୀ ପ୍ରମୁଖ ଗାଁରେ ପହଂଚି ପରିସ୍ଥିତି ଅନୁଧ୍ୟାନ କରିଥିବା ବେଳେ ଏସ୍ପି ଏବଂ ଅନ୍ୟ ପୋଲିସ ଅଧିକାରୀମାନେ ମଧ୍ୟ ସେଠାରେ ପହଂଚିଛନ୍ତି ।
ରାଜନୈତିକ ଶତ୍ରୁତାରୁ ତାଙ୍କୁ ହତ୍ୟା କରାଯାଇଥିବା ଅଭିଯୋଗ କରି ହତ୍ୟାକାରୀକୁ ତୁରନ୍ତ ଗିରଫ କରାନଗଲେ ପରିସ୍ଥିତି ଜଟିଳ ହେବ ବୋଲି ନାୟକଙ୍କ ସମର୍ଥକମାନେ ଚେତାବନୀ ଦେଇଛନ୍ତି ।
ବଡ଼ବିଲ,ଡ଼ିସେମ୍ବର୨୨(ଓଡ଼ିଶା ଡ଼ଟ୍ କମ୍) କେନ୍ଦୁଝର ଜିଲ୍ଲା ରୁଗୁଡ଼ି ଥାନା ଅନ୍ତର୍ଗତ ବରପଦା ମୁଣ୍ଡା ସାହିରେ ଗୁଣିଗାରେଡ଼ି ସନ୍ଦେହରେ ଦଂ ପତିଙ୍କୁ ହତ୍ୟା କରାଯାଇଥିବା ପୋଲିସ ଗୁରୁବାର କହିଛି ।
କରାଯାଇଛି ବୋଲି ଜଣେ ଅଧିକାରୀ କହିଛନ୍ତି । ତେବେ ହତ୍ୟାକାଣ୍ଡ ଘଟାଇଥିବା ଦୁଇ ଅଭିଯୁକ୍ତକୁ ଗିରଫ କରାଯାଇଥିବା ସେ କହିଛନ୍ତି ।
ଗିରଫ ଦୁଇ ଅଭିଯୁକ୍ତଙ୍କ କନ୍ୟା ଓ ପାଂଚବର୍ଷର ପୁଅର ଗତ କିଛିି ଦିନ ତଳେ ମୃତ୍ୟୁ ହୋଇଥିଲା । ତେବେ ପଡ଼ୋଶୀ ଦମ୍ପତି ଜୁମାଲ ମୁଣ୍ଡା ଓ ନମିକା ମୁଣ୍ଡା ଗୁଣିଗାରେଡ଼ି କରି ଏମାନଙ୍କୁ ହତ୍ୟା କରିଥିବା ସେମାନେ ସନ୍ଦେହ କରି ଘରୁ ଡ଼ାକି ନେଇ ହତ୍ୟା କରିଥିଲେ ।
ଯାଜପୁର, ଡ଼ିସେମ୍ବର ୭(ଓଡ଼ିଶା ଡ଼ଟ୍ କମ୍) ଯାଜପୁର ଜିଲ୍ଲାରେ ଜଣେ ଯୁବକ ତାଙ୍କ ପରିବାରର ତିନି ଜଣଙ୍କୁ ହତ୍ୟା କରିଥିବା ପୋଲିସ ବୁଧବାର କହିଛି ।
ମଙ୍ଗଳପୁର ଥାନା ଅର୍ନ୍ତଗତ କାଟିକଟା ଗ୍ରାମର ସୌଭାଗ୍ୟ ରଂଜନ ପାଢୀ ମଙ୍ଗଳବାର ବିଳମ୍ବିତ ରାତିରେ ନିଜ ମା, ଭାଇ ଓ ଭଉଣୀଙ୍କୁ ହତ୍ୟା କରିଥିବା ମଙ୍ଗଳପୁର ଥାନା ଅଧିକାରୀ ଗୌରହରି ସାହୁ କହିଛନ୍ତି ।
ଜଣେ ଗ୍ରାମବାସୀ ଅଭିଯୁକ୍ତଙ୍କ ଘରକୁ ବୁଧବାର ସକାଳୁ କ୍ଷୀର ଆଣିବାକୁ ଯିବାପରେ ଏହି ଘଟଣା ଲୋକଲୋଚନକୁ ଆସିଥିବା ସେ କହିଛନ୍ତି ।
ମୃତକମାନେ ହେଲେ ୫୩ ବର୍ଷ ବୟସ୍କ ଉଷାରାଣୀ ପାଢୀ, ତାଙ୍କ ଝିଅ ମଧୁସ୍ମିତା ଏବଂ ପୁଅ ଦୀପ୍ତୀ ରଂଜନ ପାଢୀ । ଅଭିଯୁକ୍ତର ଆକ୍ରମଣରେ ଗୋଟିଏ ଗାଈର ମଧ୍ୟ ମୃତ୍ୟୁ ହୋଇଛି ଏବଂ ଅନ୍ୟ ତିନୋଟି ଗାଈ ଗୁରୁତର ଆହତ ହୋଇଥିବା ସେ କହିଛନ୍ତି ।
ତେବେ ଘଟଣା ପରେ ସଂପୃକ୍ତ ଯୁବକ ଫେରାର ହୋଇଯାଇଥିବା ବେଳେ ହତ୍ୟାକାଣ୍ଡରେ ବ୍ୟବହୃତ ସାମଗ୍ରୀ ପୋଲିସ ଜବତ କରିଛି ।
କଟକ, ମଇ ୧୦(ଓଡ଼ିଶା ଡ଼ଟ୍ କମ୍) ବିଶ୍ୱହିନ୍ଦୁପରିଷଦ ନେତା ସ୍ୱାମୀ ଲକ୍ଷ୍ମଣାନନ୍ଦ ସରସ୍ୱତୀଙ୍କ ହତ୍ୟା ମାମଲାରେ ସାତ ଜଣଙ୍କ ବିରୋଧରେ ଚାର୍ଜିଟ୍ ଦ।ଖଲ କରିଥିବା ମଙ୍ଗଳବାର ଜଣେ ଅଧିକାରୀ କହିଛନ୍ତି ।
ମାଓବାଦୀ ନେତା ସବ୍ୟସାଚୀ ପଣ୍ଡାଙ୍କ ସମେତ ଉଦୟ, ସୋମନାଥ ଦଣ୍ଡସେନା, ଆଜା, ଶରୁ, ଲାଲୁ ଓ ମନ ବିରୋଧରେ ସୋମବାର କ୍ରାଇମବ୍ରାଞ୍ଚ ଚାର୍ଜସିଟ୍ ଦ।ଖଲ କରିଛି ।
ଏହି ସାତ ଜଣ ହତ୍ୟାକାଣ୍ଡରେ ସଂପୃକ୍ତ ଥିବା ପ୍ରାଥମିକ ତନ୍ତରୁ ଜଣାପଡ଼ିଥିଲା ବୋଲି କ୍ରାଇମବ୍ରାଞ୍ଚ ପକ୍ଷରୁ କୁହାଯାଇଛି ।
ଏହି ମାମଲାରେ ପୂର୍ବରୁ ୨୦୦୯ରେ ସାତ ଜଣଙ୍କ ବିରୋଧରେ ପ୍ରାଥମିକ ଚାର୍ଜସିଟ୍ ଦ।ଖଲ କରାଯାଇଥିଲା । ୨୦୦୮ ଅଗଷ୍ଟ ୨୩ରେ କନ୍ଧମାଳ ଜିଲ୍ଲା ଜଲେଶପଟା ଆଶ୍ରମରେ ଲକ୍ଷ୍ମଣାନନ୍ଦ ସରସ୍ୱତୀ ଓ ତାଙ୍କର ଚାରିଜଣ ସହଯୋଗୀଙ୍କୁ ହତ୍ୟା କରାଯାଇଥିଲା ।
ବ୍ରହ୍ମପୁର, ମଇ ୬(ଓଡ଼ିଶା ଡ଼ଟ୍ କମ୍) ଗଞ୍ଜାମ ଜିଲ୍ଲା ଶେରଗଡ଼ ନିକଟରେ ଥିବା କ୍ରସର ୟୁନିଟ୍ ପୋଡ଼ି ଓ ହତ୍ୟା ଘଟଣାର ମୁଖ୍ୟ ଅଭିଯୁକ୍ତକୁ ପୋଲିସ ଗିରଫ କରିଥିବା ଶୁକ୍ରବାର କହିଛି ।
ଅଭିଯୁକ୍ତ ସୁବାସ ସାହୁକୁ ପୋଲିସର ସ୍ୱତନ୍ତ୍ର ଦଳ ଚଢାଉ କରି ହିଞ୍ଜିଳିକାଟୁ ନିକଟସ୍ଥ କରଞ୍ଜେଇ ଠାରୁ ଗିରଫ କରିଛି । ତାକୁ ଅଟକ ରଖି ପଚରାଉଚରା କରୁଥିବା ଜଣେ ଅଧିକାରୀ କହିଛନ୍ତି । ପୂର୍ବରୁ ଏହି ଘଟଣାରେ ୮୬ ଜଣଙ୍କୁ ଗିରଫ କରି କୋର୍ଟ ଚାଲାଣ କରାଯାଇଛି ।
ଧରାକୋଟ ଥାନା ଅନ୍ତର୍ଗତ ବାଗଡ଼ ଗ୍ରାମରେ ଥିବା କ୍ରସର ୟୁନିଟର କ୍ୟାମ୍ପରେ ଗତ ଶୁକ୍ରବାର ରାତିରେ ଉତ୍ତ୍ୟକ୍ତ ଗ୍ରାମାବସୀମାନେ ପେଟ୍ରୋଲ ଓ କିରୋସିନ ଢାଳି ନିଆଁ ଲଗାଇେଇଥିଲେ । ଏଥିରେ କ୍ୟାମ୍ପରେ ଥିବା ଆଠ ଜଣ ଜୀବନ୍ତ ଦଗ୍ଧ ହୋଇଯାଇଥିଲେ । ଉକ୍ତ କ୍ରସର ୟୁନିଟ୍କୁ ଗ୍ରାମାବସୀମାନେ ବହୁ ଦିନରୁ ବିରୋଧକରିଆସୁଥିଲେ ।
ବନମାଳୀ ଜେନା ୫୦, ହରିଶ ବରା ୨୩ ଏବଂ ତାର ଭାଇ ଲବ ବରା ୧୫ ପୋଲିସ ନିକଟରେ ଆତ୍ମସମର୍ପଣ କରିଛନ୍ତି । ଏହି ମାଓବାୀମାନେ ଯାଜପୁର ଓ କେନ୍ଦୁଝର ଜିଲ୍ଲାରେ ସକ୍ରିୟ ଥିଲେ ।
ଏମାନେ ସମସ୍ତେ ମାଓବାଦୀ କ୍ୟାଡ଼ରର । ମାଓବାଦୀ କ୍ୟାମ୍ପରେ ସେମାନଙ୍କୁ ନିର୍ଯ୍ୟାତନା ଦିଆଯାଉଥିବା ସେମାନେ ପ୍ରକାଶ କରିଛନ୍ତି ବୋଲି ଜିଲ୍ଲା ପୋଲିସ ମୁଖ୍ୟ ଡ଼ି.ଏସ୍.କୁଟ୍ଟେ କହିଛନ୍ତି ।
